- Hindi News
- National
- साफ्टबॉल में 20 बार नेशनल खेले अभिषेक इन पर कभी खेल छोड़ नौकरी का था दबाव
साफ्टबॉल में 20 बार नेशनल खेले अभिषेक इन पर कभी खेल छोड़ नौकरी का था दबाव
हालातऔर संसाधन अनुकूल नहीं थे, लेकिन जिद थी कुछ कर गुजरने की। सो, अभिषेक पंवार ने साफ्टबॉल में देश ही नहीं विदेश में अपनी पहचान कायम की है। वर्ष 1996 में जब वे 14 वर्ष के थे क्रिकेट खेलने का भारी शौक था। एक दिन स्टेडियम में पंवार ने नया सा खेल साफ्टबॉल खेलते कुछ लोगों को देखा तो उनकी जिज्ञासा जागी और पूछा। दो-तीन दिन क्रिकेट छोड़ उनके साथ साफ्टबॉल खेली तो उसमें रंगते चले गए और आज वे भारतीय खेल प्राधिकरण के साफ्टबॉल एक्जामिनर हैं। वे अब तक 20 बार नेशनल खेल चुके हैं और पिछले दिनों 20 से 25 अक्टूबर तक चीन के पंजी शहर में आयोजित महिला साफ्टबॉल चैंपियनशिप में भारतीय महिला टीम के कोच रह चुके हैं।
नीमदा गेट निवासी अभिषेक पंवार के संघर्ष की कहानी वर्ष 1996 से प्रारंभ होती है, जब पारिवारिक स्थितियां अनुकूल नहीं था, किंतु उन पर साफ्टबॉल का रंग चढ़ चुका था। पिता डालचंद पंवार जिस डालमिया डेयरी में काम करते थे वह बंद हो चुकी थी। इसलिए परिवार का दबाव था कि खेल को छोड़ नौकरी की सोचो, लेकिन अभिषेक साफ्टबॉल से परे कुछ सोच नहीं पा रहे थे। फलस्वरूप 2004 में नेशनल सीनियर में गोल्ड मैडल हासिल किया। वर्ष 2005-6 में भारतीय खेल प्राधिकरण से डिप्लोमा किया और 2011 में साफ्टबॉल के कोच हो गए।
15 साल से बच्चों को सिखा रहे हैं साफ्टबॉल के हुनर
भरतपुरजिले में साफ्टबॉल को लोकप्रिय बनाने में अभिषेक पंवार का खास योगदान माना जाता है। वे पिछले 15 साल से बच्चों को साफ्टबॉल खिला रहे हैं। बड़ी सफलता ये है कि साफ्टबॉल के खिलाड़ी कमलेश कुमार को प्रदेश का प्रतिष्ठित महाराणा प्रताप अवार्ड मिला। इसके अलावा अनिकेत, अमन शुभम मलेशिया खेल चुके हैं। उनके सानिध्य में वर्ष 2013 से 2016 तक मिनी साफ्टबॉल राष्ट्रीय प्रतियोगिता में भरतपुर की टीम दो बार विजेता और दो बार उपविजेता रही। इसके अलावा सोनू गुर्जर को नेशनल बेस्ट प्लेयर का खिताब मिल चुका है। लोहागढ़ स्टेडियम में ग्राउंड तैयार कराने तथा संसाधन जुटाने में उनकी खास भूमिका है। उनके सिखाए करीब 50 खिलाड़ी नेशनल और स्टेट खेल चुके हैं। जिले में और भी संभावना है। क्योंकि स्टेडियम में प्रतिदिन करीब 70 खिलाड़ी आते हैं, जिनमें 20 बेटियां भी शामिल हैं।
भरतपुर. अभिषेक पंवार अपनी टीम के साथ।
सपने देखो और उन्हें खुली आंखों से साकार करो
साफ्टबॉलकोच अभिषेक पंवार कहते हैं कि सफलता यूं ही नहीं मिलती। उसके लिए लक्ष्य बनाकर कड़ी मेहनत करनी पड़ती है। इसलिए सपने देखो और उन्हें पूरा करने के लिए खुली आंखों से पूरा करने का जतन करो। निश्चित रूप से सफलता मिलेगी। ऐसा मेरा विश्वास है।
भरतपुर. साफ्टबाल कोच अभिषेक पंवार शील्ड के साथ।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva bho_Deva